Gnagbiller

skjoldgnagbiller
 krokgnagbiller
 smalgnagbiller

Gnagbiller (Trogossitidae) er en familie av biller som lever i død ved, på råtnende plantedeler, i lagrede matvarer eller på sopp. Larvene er rovdyr. Disse billene varierer sterkt i kroppsform, fra lange og tynne til brede og flate, og det er ikke lett å se at de ulike slektene er beslektet med hverandre. Flere av de norske artene er knyttet til urskog og derfor sterkt truet i dag.

 Utseende 
Små til middelsstore (3 – 15 mm) biller, snaue og som oftest noe blanke, mørke på farge, av og til metallglinsende. Kroppsformen varierer sterkt, fra lang, tynn og sylindrisk til bred og flat. Hodet er temmelig stort og bredt, med små fasettøyne som sitter langt fram på hodet og kraftige, fremoverrettede kjever. Antennene er 10- eller 11-leddete med en svak, tre-leddet kølle. Brystskjoldet (pronotum) varierer sterkt i form, men framhjørnene er nesten alltid i alle fall litt fremskytende. Hos de brede og flate artene når gjerne framhjørnene like langt fram som hodet. Sidekantene er mer eller mindre bredt avsatt. Dekkvingene er sterkt punktert, og har ofte opphøyde lengdelister. Hos noen arter dekker de ikke hele bakkroppen, men er tvert avkuttet. Beina er slanke og forholdsvis korte, med fem-leddete føtter. Larvene er sylindriske, tynnhudete, marklignende, lyse på farge. Framkropp (thorax) leddene har tydelige, mørke ryggplater (tergitter), hodekapselen er også mørk.

 Levevis 
Man regner med at larvene til disse billene er rovdyr, og de kan finnes i mange ulike habitater. De har svært kraftige kjever og kan gnage ganger i ganske hard ved eller andre materialer. De finnes i død vegetasjon, død ved, i sopp (særlig poresopper), også noen arter på tørre, lagrede matvarer. Svart korngnager (Tenebroides mauretanicus) er spredt med handel over det meste av jorden, men den er ganske sjelden i Norge. Denne svarte, avlange billen finnes i matlagere, bakerier eller lignende, men gjør neppe noen særlig skade der, den spiser derimot andre skadedyr. De lange og tynne artene, for eksempel smalgnagbille Nemozoma elongatum, lever i andre borende insekters ganger. Furugnagbille Calitys scabra og Peltis grossa lever i død ved, særlig i lite menneskepåvirket skog (urskog). Disse billene er brede og flate og når de klekkes etterlater de seg karakteristiske, flate flygehull (som en myntinnkast-slisse lagt på siden). I dag er de utryddingstruet fordi moderne skogbruk har ødelagt de fleste av deres levesteder.

 Fossiler 
Det er beskrevet en god del arter i denne familien fra fossiler, tilbake i alle fall til kritt-tiden.

 Systematisk inndeling / norske arter 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien gnag- og maurbiller, Cleroidea
 Familien gnagbiller, Trogossitidae (=Ostomidae)
 Underfamilien Lophocaterinae - noen ganger regnet som en egen familie
 Gruppen Ancyronini
 Slekten Ancyrona Reitter, 1876
 Slekten Grynoma Sharp, 1877
 Slekten Latolaeva Reitter, 1876
 Slekten Leptonyxa Reitter, 1876
 Slekten Neaspis Pascoe, 1872
 Gruppen Decamerini
 Slekten Antixoon Gorham, 1886
 Slekten Decamerus Solier, 1849
 Slekten Diontolobus Solier, 1849
 Slekten Ostomodes
 Gruppen Lophocaterini
 Slekten Eronyxa Reitter, 1876
 Slekten Grynocharina Reitter, 1877
 Slekten Grynocharis Thomson, 1859 - i Norge:
 eikegnagbille Grynocharis oblonga (Linnaeus, 1758)
 Slekten Indopeltis Crowson, 1966
 Slekten Lophocateres Olliff, 1883
 Slekten Lycoptis Casey, 1890
 Slekten Peltonyxa Reitter, 1876
 Slekten Promanus Sharp, 1877
 Slekten Trichocateres Kolibáč, 2010
 Underfamilien skjoldgnagbiller, Peltinae - noen ganger regnet som en egen familie
 Gruppen Colydiopeltini
 Slekten Colydiopeltis Šlipinski, 1992
 Slekten Parapeltis Šlipinski, 1992
 Gruppen Peltini
 Slekten Peltis Müller, 1864 - i Norge:
 Peltis grossa (Linnaeus, 1758)
 Gruppen Thymalini
 Slekten Australiodes Endrödi-Younga, 1960
 Slekten Parentonium Crowson, 1970
 Slekten Protopeltis Crowson, 1964
 Slekten Rentonellum Crowson, 1966
 Slekten Rentonidium Crowson, 1966
 Slekten Rentonium Crowson, 1966
 Slekten Thymalus Latreille, 1802 - i Norge:
 Thymalus limbatus (Fabricius, 1787)
 Thymalus subtilis Reitter, 1889
 Slekten Ostoma Laicharting, 1781 - usikker plassering. I Norge:
 Ostoma ferruginea (Linnaeus, 1758)
 Underfamilien smalgnagbiller, Trogossitinae
 Stammenen Krokgnagbiller, (Calityini)
 Slekten Calitys Thomson, 1859 - i Norge:
 furugnagbille Calitys scabra (Thunberg, 1784)
 Gruppen Egoliini
 Slekten Acalanthis Erichson, 1844
 Slekten Egolia Erichson, 1842
 Slekten Necrobiopsis Crowson, 1964
 Slekten Paracalanthis Crowson, 1970
 ? Slekten Calanthosoma Reitter, 1876
 Gruppen Gymnochilini
 Slekten Anacypta Illiger, 1807
 Slekten Gymnochila Klug, 1844
 Slekten Kolibacia Leschen & Lackner, 2013
 Slekten Leperina Erichson, 1844
 Slekten Narcisa Pascoe, 1863
 Slekten Phanodesta Reitter, 1876
 Slekten Xenoglena Reitter, 1876
 Gruppen Larinotini
 Slekten Larinotus Carter & Zeck, 1937
 Gruppen Trogossitini
 Slekten Airora Reitter, 1876
 Slekten Alindria Erichson, 1844
 Slekten Corticotomus Sharp, 1891
 Slekten Dupontiella Spinola, 1844
 Slekten Elestora Pascoe, 1868
 Slekten Epycnus Sharp, 1891
 Slekten Euschaefferia Leng, 1920
 Slekten Leipaspis Wollaston, 1862
 Slekten Melambia Erichson, 1844
 Slekten Nemozoma - i Norge:
 smalgnagbille Nemozoma elongatum (Linnaeus, 1761)
 Slekten Parallelodea Fairmaire, 1881
 Slekten Seidlitzella Jacobs, 1915
 Slekten Temnoscheila Westwood, 1830
 Slekten Tenebroides Piller & Mitterpacher, 1783 - kan forekomme i Norge:
 Svart korngnager, Tenebroides mauretanicus (Linnaeus, 1758)

 Referanser 

 Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki,

 Eksterne lenker 
 Atlas of bark-gnawing beetles (Trogossitidae) of Russia - engelsk tekst, med bildegalleri. 
 Ostoma sp. (amerikansk art): 


Kategori:Biller

Kategori:Dyr formelt beskrevet av Pierre André Latreille